CELEX: 32003R0048
Language: sl
Date: 2003-01-10 00:00:00
Title: Uredba Komisije (ES) št. 48/2003 z dne 10. januarja 2003 o pravilih, ki se uporabljajo za mešanice različnih vrst svežega sadja in zelenjave v istih enotah pakiranja

Pomembno pravno obvestilo

|

32003R0048

Uradni list L 007 , 11/01/2003 str. 0065 - 0067

		Uredba Komisije (ES) št. 48/2003z dne 10. januarja 2003o pravilih, ki se uporabljajo za mešanice različnih vrst svežega sadja in zelenjave v istih enotah pakiranjaKOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 545/2002 [2], in zlasti člena 2(2) Uredbe,ob upoštevanju naslednjega:(1) Embalaža, ki vsebuje različne vrste sadja in zelenjave, je zaradi povpraševanja nekaterih potrošnikov vse pogostejša na trgu.(2) Pravično trgovanje zahteva, da je sveže sadje in zelenjava, ki je v isti enoti pakiranja, iste kakovosti. To se lahko zagotovi za proizvode, za katere niso bili sprejeti standardi Skupnosti z uporabo splošnih določb.(3) Standardi trženja vsebujejo določbe na oznakah enot pakiranja s sadjem in zelenjavo. Treba je določiti zahteve etiketiranja za mešanice različnih vrst sadja in zelenjave v isti enoti pakiranja, toda te naj bodo zaradi razpoložljivega prostora na etiketi manj stroge od tistih, določenih s standardi. Vendar pa je za preprečevanje zavajanja kupcev treba določiti iste podrobnosti za proizvode, ki niso zajeti v tržne standarde, kakor za tiste, ki so zajeti.(4) Ukrepi, predvideni s to uredbo, so v skladu z mnenjem Upravljalnega odbora za sveže sadje in zelenjavo –SPREJELA NASLEDNJO UREDBO:Člen 1Prodajna enota pakiranja svežega sadja in zelenjave z neto težo treh kilogramov ali manj lahko vsebuje mešanice različnih vrst sadja in zelenjave, če:(a) so proizvodi iste kakovosti, in če vsaka zadevna vrsta izpolnjuje standarde skladno s členom 2;(b) je enota pakiranja ustrezno označena skladno s členom 3; in(c) mešanica ne zavaja potrošnika.Člen 2Proizvodi v mešanici iz člena 1 morajo biti istega trgovskega razreda (razred I, II ali "ekstra", kadar obstaja razred "ekstra" za vsakega od proizvodov v mešanici).Kadar mešanica vsebuje sadje in zelenjavo, za katero ne veljajo tržni standardi Skupnosti, morajo biti skladno s Prilogo uvrščeni v isti razred.Člen 3Na oznakah na prodajnih enotah pakiranja iz člena 1 in/ali na vsaki enoti pakiranja, ki jih vsebuje, so navedene vsaj naslednje podrobnosti:(a) ime in naslov ali uradno izdana ali sprejeta koda embalerja in/ali odpravitelja. Kadar se uporabi kodna oznaka, je treba blizu kodne oznake navesti "embaler in/ali odpravitelj" (ali ustrezne okrajšave);(b) ime vsakega proizvoda/tipa, vsebovanega v enoti pakiranja;(c) ime vrste ali trgovske vrste vsakega proizvoda, vsebovanega v mešanici, ki jih tržni standard Skupnosti zahteva za proizvode, ki niso v mešanici;(d) državo porekla vsakega zadevnega proizvoda, poleg imena zadevnih proizvodov;(e) razred.Pri sadju in zelenjavi, za katere ne veljajo tržni standardi Skupnosti, navedene podrobnosti nadomestijo podrobne podatke, določene z navedenimi standardi.Člen 4Ta uredba začne veljati 20. dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 10. januarja 2003Za KomisijoFranz FischlerČlan Komisije[1] UL L 297, 21.11.1996, str. 1.[2] UL L 84, 28.3.2002, str. 1.--------------------------------------------------PRILOGAPogoji kakovosti, ki jih mora izpolnjevati vsak proizvod, za katerega ne obstaja standard trženja SkupnostiNajmanjše zahteve glede kakovostiV vseh razredih in ob upoštevanju dovoljenih odstopanj (glej spodaj), morajo biti proizvodi:- nespremenjeni,- zdravi; proizvodi, ki gnijejo ali se kvarijo, zaradi česar niso primerni za uporabo, so izključeni,- čisti, praktično brez vidnih tujih delcev,- praktično brez škodljivcev,- praktično brez poškodb, ki so jih povzročili škodljivci,- brez nenormalne zunanje vlage,- brez tujega vonja in/ali okusa.Razred "Ekstra"Proizvodi v tem razredu morajo biti vrhunske kakovosti. Morajo biti značilni za vrsto in/ali trgovsko vrsto.Biti morajo brez poškodb, razen majhnih površinskih, če te ne vplivajo na splošni videz proizvoda, njegovo kakovost, trajnost in obliko v embalaži.Razred IProizvodi v tem razredu morajo biti dobre kakovosti. Morajo biti značilni za vrsto in/ali trgovsko vrsto.Lahko so dovoljene majhne poškodbe, če ne vplivajo na splošni videz proizvoda, njegovo kakovost, trajnost in obliko v enoti pakiranja.Razred IITa razred vsebuje proizvode, ki niso upravičeni za uvrstitev v višji razred, vendar izpolnjujejo najmanjše, zgoraj navedene zahteve.Lahko so dovoljene majhne poškodbe, če proizvodi ohranijo svoje ključne lastnosti glede kakovosti, trajnosti in oblike.Odstopanja od kakovostiOdstopanja od kakovosti so dovoljena v vsaki enoti pakiranja za proizvode, ki ne izpolnjujejo zahtev navedenega razreda.- Razred "Ekstra"5 % po številu ali teži proizvodov, ki ne izpolnjujejo zahtev za ta razred, vendar izpolnjujejo zahteve za razred I, ali izjemoma, ki so znotraj odstopanj tega razreda.- Razred I10 % po številu ali teži proizvodov, ki ne izpolnjujejo zahtev za ta razred, vendar izpolnjujejo zahteve za razred II, ali izjemoma, ki so znotraj odstopanj tega razreda.- Razred II10 % po številu ali teži proizvodov, ki ne izpolnjujejo zahtev za ta razred niti najmanjših zahtev, razen proizvodov, ki gnijejo ali se drugače kvarijo, zaradi česar niso primerni za uporabo.IzenačenostProizvodi morajo biti istega porekla, vrste ali trgovskega razreda in kakovosti.--------------------------------------------------